Daniel Baluță, primarul Sectorului 4, a fost surprins de jurnalistul Vlad Petreanu în timp ce fuma într-un local din Capitală, ignorând legea care interzice să îți aprinzi țigara în spațiile publice.

Foto: Vlad Petreanu

Vlad Petreanu povestește pe blogul său că, în momentul în care primarul a ajuns la restaurant, chelnerii au început să împartă scrumiere la masa la care edilul stătea alături de alte persoane.

"S-a dat liber la fumat", au explicat chelnerii când clienții au întrebat ce se întâmplă.

În februarie, după ce un club din Sectorul 4 a ars din temelii, Daniel Băluță susținea că autoritățile efectuează frecvent controale inopinate în localuri, pentru a vedea dacă se respectă legea anti-fumat. Primarul a precizat că în cazul în care un local este amendat de mai multe ori pentru că nu ia măsuri să nu fumeze clienţii în interior, acesta poate fi închis temporar.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media